RESEPTE: Groenboontjiebredie met lam en lemoen-bundt-koek met sjokolade-ganache | Netwerk24
RESEPTE: Groenboontjiebredie met lam en lemoen-bundt-koek met sjokolade-ganache
In VIA se kosprogram Kaap, kerrie en koesisters kook en kuier die tweelingsusters Gadija Sydow Noordien en Fatima Sydow agter die kospotte om geheime uit die Kaaps-Maleise kombuis te deel.
In die episode maak hulle heerlike Groenboontjiebredie met lam vir hoogereg en Lemoen-bundt-koek met Sjokolade-ganache vir nagereg
Groenboontjiebredie met lam
’n heel rissie, fyngekap
2 kg lamsvleis, in blokkies gesny
3 heel peperkorrels
15 ml (1 e) swartpeper
3 knoffelhuisies, grofgekap
700 g groenboontjies, fyngekap
1. Verhit die olie in ’n kastrol.
2. Braai die uie, rissie en vleis tot lekker bruin – hoe bruiner hoe beter.
3. Voeg die sout, peper, peperkorrels en knoffel by.
4. Gooi ’n bietjie kookwater in die kastrol en laat prut tot die vleis lekker sag is.
5. Voeg die groenboontjies, aartappels en nog ’n koppie kookwater by. Roer deur en laat prut tot die aartappels sag is.
6. Gee dit ’n laaste roer en sit voor met rys, ’n sambal van jou keuse en atjar.
In ’n bundt-pan bak jy ’n koek met ’n holte in die middel.
62,5 ml (¼ k) kookolie
437 ml (1¾ k) suiker
15 ml (1 e) lemoenskil, gerasper
62,5 ml (¼ k) vars uitgedrukte lemoensap
62,5 ml (¼ k) karringmelk
1. Voorverhit die oond tot 180 °C.
2. Smeer ’n bundt-pan goed met botter.
3. Klop die botter, olie en suiker met ’n elektriese klitser in ’n groot mengbak tot romerig (sowat 4 tot 5 minute).
4. Voeg die eiers een-vir-een by en dan die koekmeel, bakpoeier, koeksoda en sout en meng goed.
5. Voeg die skil, sap, karringmelk en vanieljegeursel by die mengsel en roer dit deur met ’n houtlepel.
6. Skep die mengsel in die koekpan en maak dit gelyk met die agterkant van ’n eetlepel.
7. Bak sowat 50 minute in die oond of tot ’n toetspen skoon uitkom.
8. Laat die koek vir 20 minute afkoel.
9. Dop die koekpan versigtig om op ’n afkoelrak, en laat die koek verder afkoel.
62,5 ml (¼ k) vars room
150 g donker sjokolade, fyngekap
vars of versuikerde lemoenskil vir versiering
1. Giet die room in ’n mikrogolfbestande beker en verhit vir ’n minuut.
2. Voeg die sjokoladestukkies by en laat dit vir ’n paar minute in die room smelt.
3. Roer die room totdat dit ’n gladde, dik smeer vorm.
4. Sit die koek op ’n bord en giet die sjokolade-ganache oor.
5. Versier die koek met een of twee vars of versuikerde lemoenskille.
Nuwe episodes van Kaap, kerrie en koesisters wys elke Donderdag om 18:00 op VIA (DStv-kanaal 147).
Meer oor: Via | Resep
Melktert bring vir SA troos
RESEPTE: Maklik met mielies
RESEPTE: Maalvleis-en-groente-breyani en dadelbrood